GiliGold/VAD_KnessetCorpus huggingface dataset:
מירי רגב: אורי, קיבלת המון זמן - -
אורי מקלב: אני מזכיר לו.
מירי רגב: - - כמה זמן מסך קיבלת על החוק המכונה עמאר.
משה גפני: מה לו ולמסך?
משה גפני: מה זה הדבר הזה עכשיו?
מירי רגב: למד ממך גם.
מירי רגב: למרות שאתם לא נבחרים.
מירי רגב: חבר הכנסת ניסים זאב, נא להציג את הרביזיה שלך.
נסים זאב: ממש בחצי דקה: הרביזיה, לשם מה היא?
נסים זאב: מה מטרתה?
נסים זאב: מטרתה שיקול דעת מחדש.
נסים זאב: שומעים פה דעות לכאן ולכאן, יועצים משפטיים שאחד מצטט בעד ואחד מצטט נגד.
נסים זאב: אני השתכנעתי מהיועץ המשפטי של הוועדה שאכן החוק הוא בעייתי, ואני בעד הרביזיה.
מירי רגב: אוקיי, אתה בעד הרביזיה.
מירי רגב: כמובן, אנחנו מתנגדים לרביזיה.
מירי רגב: לכן נעבור להצבעה.
מירי רגב: אני מקריאה מי יכול להצביע.
משה זלמן פייגלין: על החוק או על הרביזיה?
<תומר רוזנר: ההצבעה היא האם לקיים דיון מחדש על הנושא.
<תומר רוזנר: השאלה העומדת לדיון היא האם לקיים דיון מחדש בנושא.
מירי רגב: היועץ המשפטי, תחזור, בבקשה, מה אמרת.
מירי רגב: יש פה חברי כנסת חדשים – שיובהר להם מהי רביזיה.
<תומר רוזנר: התקנון מאפשר לקיים דיון מחדש בהחלטה שכבר התקבלה בוועדה.
<תומר רוזנר: ההחלטה התקבלה, ולכן ההצעה של נסים זאב שעומדת על השולחן היא האם לקיים דיון מחדש בהחלטה שכבר התקבלה?
<תומר רוזנר: אם ההצעה הזאת תתקבל ייפתח הדיון מחדש.
אורי מקלב: ואם הוא מושך את הרביזיה, מה קורה?
<תומר רוזנר: אז אין רביזיה.
מירי רגב: אנחנו עוברים להצבעה.
אורי מקלב: אתה מקיים את הרביזיה?
אורי מקלב: אתה רוצה הצבעה מחדש?
נסים זאב: אני אמרתי שאני בעד הרביזיה.
מירי רגב: אוקיי, אז תכף נגיע אליך להצבעה.
מירי רגב: לכן אנחנו מתחילים את ההצבעה.
מירי רגב: חברת הכנסת מירי רגב – נגד הרביזיה; חבר הכנסת משה פייגלין?
משה זלמן פייגלין: בעד.
מירי רגב: חבר הכנסת חמד עמאר – איננו; חברת הכנסת רינה פרנקל?
רינה פרנקל: נגד.
מירי רגב: חבר הכנסת בועז טופורובסקי – איננו, מחליפה אותה חברת הכנסת יפעת קריב.
יפעת קריב: נגד.
מירי רגב: נגד הרביזיה; חבר הכנסת נחמן שי?
מירי רגב: חבר הכנסת זבולון קלפה?
מירי רגב: חבר הכנסת נסים זאב שמחליף את חבר הכנסת דוד אזולאי.
נסים זאב: בעד.
מירי רגב: חבר הכנסת אורי מקלב שמחליף את חבר הכנסת ישראל אייכלר.
מירי רגב: חבר הכנסת דוד צור?
דוד צור: נגד.
מירי רגב: חברת הכנסת תמר זנדברג?
תמר זנדברג: בעד.
מירי רגב: חבר הכנסת טלב אבו-עראר – איננו; חבר הכנסת דב חנין – איננו.
מירי רגב: אני מבקשת לדעת כמה בעד הרביזיה, כמה נגד הרביזיה.
מירי רגב: בעד הרביזיה – 4
מירי רגב: נמנעים – אין
תמר זנדברג: מפלגת העבודה, אופוזיציה, בקולכם הפלתם.
מירי רגב: 4- בעד, 6- נגד.
מירי רגב: הרביזיה נדחתה.
מירי רגב: החוק יעבור למליאה לקריאה ראשונה.
מירי רגב: אני פותחת את ישיבת ועדת הפנים והגנת הסביבה.
מירי רגב: הרב בן-דהן, הגעתם לסיכומים?
אלי בן-דהן: הגענו לסיכומים.
מירי רגב: אני שמחה שהגענו לסיכומים.
ישראל אייכלר: גברתי היושבת-ראש, אני לא יודע מה זה סיכומים.
ישראל אייכלר: אף אחד לא סיכם איתי.
ישראל אייכלר: אני חבר ועדת הפנים, ואני רוצה לדעת מה.
מירי רגב: אז יפה, אז אתה תשמע עכשיו את הסיכומים.
ישראל אייכלר: - - לא יכול להיות שהכנסת תהיה משהו שמסכמים מאחור.
ישראל אייכלר: אני רוצה לדעת על מה מצביעים.
מירי רגב: הדיון אתמול נערך – אתה גם היית בחלקו – ולכן היום אנחנו עוברים להצבעה בלבד.
מירי רגב: מי שמצביע: חברת הכנסת מירי רגב - -
משה גפני: רק שנייה, איך הגעת להצבעות?
משה גפני: עם כל הכבוד, מה זה ההצבעות?
משה גפני: מה זה פה, לשכת ראש הממשלה שמתקפלת כל רגע?
משה גפני: גם התקפלת?
משה גפני: אין דבר כזה, לא יהיה דבר כזה - -
מירי רגב: אתמול היה דיון.
משה גפני: אני נורא מצטער, לא תהיה הצבעה בצורה הזאת.
משה גפני: אני מבקש לדעת מה עמדת משרד המשפטים.
מירי רגב: - - חברת הכנסת גילה גמליאל - -
משה גפני: - - ואני מבקש לדעת מהי עמדת היועץ המשפטי.
נסים זאב: היו כבר דיונים אתמול.
משה גפני: תודה רבה, אל תעזור לי.
נסים זאב: הטעית אותנו בדיונים אתמול.
רינה פרנקל: שעתיים היו דיונים.
משה גפני: שמחת זקנתי, אז למה לא הצבעתם?
משה גפני: מה קרה, ראש הממשלה עוד לא התקפל אתמול?
מירי רגב: אני תכף אציג על מה מצביעים.
משה גפני: בסדר, אז בהתחלה, תעשי את זה מסודר.
משה גפני: זה כנסת פה, עם כל הכבוד, זה לא לשכת ראש הממשלה שמתקפלת על כל דבר.
משה גפני: הייתם יכולים להצביע אתמול.
משה גפני: כמה זמן לקח לקפל את ראש הממשלה?
מירי רגב: קיבלת את הבריף לתקשורת.
מירי רגב: כפי שאמרתי, אני אציג על מה אנחנו מצביעים.
משה גפני: תגידי על מה מדברים.
משה גפני: אני רוצה לדעת את עמדת משרד המשפטים והיועץ המשפטי.
מירי רגב: לפני שאנחנו עוברים להצגת סעיפי ההצבעה ולפני שהיועץ המשפטי של הוועדה יציג את עמדתו ולאחר מכן יתייחס משרד המשפטים אנחנו עוברים מיד להצבעה - -
ישראל אייכלר: לא, אני רוצה זכות דיבור.
מירי רגב: - -אני חוזרת ואומרת מי יכול להצביע: חבר הכנסת משה פייגלין, חברת הכנסת גילה גמליאל במקום חמד עמאר - -
משה גפני: בגלל שראש הממשלה התקפל.
משה גפני: ולא בפעם הראשונה - -
מירי רגב: - - רינה פרנקל - -
מירי רגב: חבר הכנסת בועז טופורובסקי, נמצא פה?
משה גפני: אני הרי תומך בראש הממשלה.
משה גפני: מה יש לך? בושה.
מירי רגב: מי במקום טופורובסקי?
משה גפני: אני לא הייתי אומר היום שאני מהליכוד בכלל, הייתי מתבייש.
מירי רגב: חבר הכנסת נחמן שי פה?
מירי רגב: עבודה.
מירי רגב: זבולון קלפה פה?
מירי רגב: דוד אזולאי – במקומו ניסים זאב - -
תמר זנדברג: אז מה אם זה עבודה, זה חבר ועדה.
מירי רגב: אז הוא צריך לבוא.
מירי רגב: תקראי לו.
תמר זנדברג: מה זה קשור אלינו?
מירי רגב: אני צריכה לקרוא לו.
תמר זנדברג: מה אתם קשורים - - -
<קריאה: אנחנו מאוד קשורים, תתפלאי.
ישראל אייכלר: אני רוצה גם לדבר, לא רק להצביע.
מירי רגב: דוד צור, כמובן.
מירי רגב: תמר זנדברג- -
ישראל אייכלר: לא יכול להיות מצב שבאים מלשכת ראש הממשלה - - - ועדה.
מירי רגב: וחבר הכנסת טלב אבו עראר.
מירי רגב: אלה האנשים שיכולים להצביע.
מירי רגב: לאחר דיון ארוך אתמול הפסקנו את הדיון לפני ההצבעות - -
ישראל אייכלר: למה מפסיקים דיון לצורכי קואליציה?
ישראל אייכלר: אין פה אופוזיציה?
מירי רגב: כרגע אנחנו עוברים לעמדת היועץ המשפטי של הכנסת.
<תומר רוזנר: קודם תציגי על מה.
מירי רגב: אני מציגה על מה אנחנו מצביעים - -
אורי מקלב: אני מבקש חוות דעת מהיועץ המשפטי.
אורי מקלב: אם אי אפשר להפסיק הצבעה באמצע.
מירי רגב: - - ולאחר מכן היועץ המשפטי - -
אורי מקלב: הפסקת הצבעה באמצע – האם אפשר להפסיק הצבעה באמצע?
מירי רגב: אני לא רוצה להוציא אותך מהדיון.
אורי מקלב: את לא צריכה להוציא אותי, אני רוצה תשובה.
מירי רגב: אז אני מבקשת שתירגע.
מירי רגב: אני לקחתי ריטלין הבוקר, אתה לקחת?
מירי רגב: אז תירגע.
משה גפני: לא שמעתי מה אמרת לו.
משה גפני: מה אמרת לאורי?
מירי רגב: אני למדתי את זה אצלך בוועדת הכספים, גפני.
מירי רגב: אצלך בוועדת הכספים למדתי כמה דברים, ואני מאמצת את זה.
מירי רגב: כל מה שלמדתי אצלך בוועדת הכספים אני מאמצת.
מירי רגב: יש לי מורה טוב.
משה גפני: אם את לומדת ממני – אני מיהדות התורה, אני הייתי עם ראש הממשלה – אף פעם לא התקפלתי בצורה הזאת.
משה גפני: ועדת הכספים לא התקפלה ככה.
מירי רגב: ועדת הכספים אף פעם לא התקפלה, לכן השארנו את הפיקוח על המים.
מירי רגב: נעבור לפרטי הסעיפים - -
משה גפני: אהה- - - חברת הכנסת רגב, את לא יכולה לתת לי מכה כזאת.
מירי רגב: לא יכולה.
מירי רגב: 0-1, לא.
מירי רגב: 1-1.
משה גפני: זה בגלל שראש הממשלה דרש ממני.
משה גפני: מה דרש פה ראש הממשלה?
גילה גמליאל: אמרתם הצבעות, לא נאומים.
נסים זאב: אבל אתה צועק.
נסים זאב: תן לה לדבר.
ישראל אייכלר: אני מבקש את זכות הדיבור.
מירי רגב: סעיף 5 אומר שאנחנו מבטלים - - -
משה גפני: אני רוצה את רשימת ההתקפלויות של ראש הממשלה – מה היה עד היום, ומה הולך להיות בעתיד?
נסים זאב: מי שרוצה פה להתלוצץ שימצא את המקום שלו בזמן המליאה.
מירי רגב: קיבלתי אישור מיושב-ראש הכנסת לנהל את הדיון בשעה 11:00, ולכן אנחנו צריכים לעשות את זה בקיצור ולעניין.
ישראל אייכלר: אי אפשר למנוע את זכות הדיבור ממני.
ישראל אייכלר: אני רוצה זכות דיבור.
מירי רגב: אנחנו מבקשים לבטל את סעיף 5ג – רב ראשי יכול להציג מועמדות לבחירה לכהונה סמוכה לכהונתו.
מירי רגב: 2.
מירי רגב: בסעיף 7 לחוק לעניין מינוי עשרת הרבנים באסיפה הבוחרת - -
ישראל אייכלר: אני רוצה שיירשם בפרוטוקול שלא נתת זכות דיבור לחבר הוועדה.
משה גפני: היא תיתן.
מירי רגב: - - חמישה ייבחרו על-ידי שר הדתות - -
משה גפני: רגע, לא הבנתי, את מוחקת את סעיף ג'?
מירי רגב: אם תהיה בשקט אתה תשמע, אם לא תהיה בשקט יש לך בעיה.
משה גפני: אני בשקט.
מירי רגב: אז אם אתה בשקט – אני מקריאה את זה מחדש, ואני לא חוזרת שוב על סעיפי ההצבעה.
מירי רגב: אני מבקשת שתכבדו גם את עצמכם וגם את הוועדה.
תמר זנדברג: מרוב החיפזון הדפיסו לנו הפוך.
מירי רגב: אם היית מגיעה אתמול לדיון היית קוראת הנכון.
תמר זנדברג: אבל לא הגעתי אתמול לדיון, ואפשר שהדף שמונח לפנינו יהיה ישר ולא הפוך, מה לעשות?
מירי רגב: - - ביטול סעיף 5 - -
תמר זנדברג: זה לא קשור לזה שלא הגעתי אתמול לדיון.
<קריאה: תמר, זה בשביל שתוכלי להחזיק את זה ככה.
תמר זנדברג: אה, הבנתי – זה בעצם להקל עלינו.
מירי רגב: תחזרי בך.
מירי רגב: מנהלת הוועדה, אני מתנצלת בשמה של תמר.
מירי רגב: היא לא ידעה איך קוראים את זה.
מירי רגב: את הדפסת את זה נכון.
משה גפני: שתדעי שמנהלת הוועדה היא אחת המנהלות הטובות ביותר שהיו בכנסת מאז ומעולם.
תמר זנדברג: מנהלת הוועדה היא מנהלת מצוינת.
תמר זנדברג: אבל אני מצטערת, אבל בישראל עדיין נהוג לקרוא ככה ולא ככה.
אברהם מיכאלי: ועדת חקירה פרלמנטרית.
תמר זנדברג: - - רק שלא נתבלבל.
מירי רגב: מנהלת הוועדה, נא קחי לתשומת לבך שבמדינת ישראל קוראים ככה ולא ככה.
תמר זנדברג: לא, מנהלת הוועדה בסדר גמור, אין לי שום טענה אלייך.
תמר זנדברג: אבל לא צריך לבוא אליי בטענות שאני לא יודעת לקרוא.
תמר זנדברג: עם כל הכבוד, אני סטודנטית לתואר שלישי, ואני יודעת לקרוא דפים.
<קריאה: טוב, די כבר.
נסים זאב: אני מבקש להצביע, גברתי היושבת-ראש.
מירי רגב: אני מחכה שיהיה שקט.
נסים זאב: אל תיתני לאלה שרוצים לעשות פה סחבת.
נסים זאב: מספיק אתמול - -
מירי רגב: סעיף 5ג יבוטל – רב ראשי יוכל להציג מועמדות לבחירה לכהונה הסמוכה לכהונתו.
משה גפני: אבל הוא נמצא בעמדה שיפוטית.
משה גפני: אני רוצה חוות דעת של היועץ המשפטי.
מירי רגב: בסעיף 7 לחוק לעניין מינוי עשרת הרבנים באסיפה הבוחרת – 5 ייבחרו על-ידי שר הדתות באישור הממשלה, 5 ייבחרו על-ידי ראש הממשלה באישור הממשלה.
ישראל אייכלר: יש פה שתי רשויות – שר הדתות וראש הממשלה?
מירי רגב: בסעיף 8 לחוק לעניין מינוי עשרת נציגי הציבור – עשרת נציגי הציבור ייבחרו על ידי שר הדתות בהתייעצות עם ראש הממשלה באישור הממשלה.
תמר זנדברג: כמה נשים יש באסיפה הבוחרת?
משה גפני: כל הכבוד לראש הממשלה.
מירי רגב: בסעיף 11 לחוק לעניין מינוי שני הנציגים שממונים על-ידי המועצה – אחד ימונה על-ידי שר הדתות - -
משה גפני: ככה הוא גם יוותר על יהודה ושומרון?
מירי רגב: - - ואחד ימונה על-ידי ראש הממשלה.
מירי רגב: יושב ראש ועדת הבחירות ימונה על-ידי שר הדתות באישור הממשלה.
מירי רגב: מועד הבחירות כהוראת שעה יתאפשר עד תום תקופת הכהונה הנוכחית - -
תמר זנדברג: יש הבטחת ייצוג לנשים בחוק הזה?
תמר זנדברג: מה אתה צוחק?
משה גפני: הוא התקפל לגמרי.
מירי רגב: - - דהיינו י"ז באב, 24 ביולי 2013.
מירי רגב: היועץ המשפטי לוועדה ולאחר מכן משרד המשפטים, ואנחנו עוברים להצבעה.
<תומר רוזנר: על דעת היועץ המשפטי לכנסת אני מבקש לומר שהצעת הפשרה כפי שהוצגה כאן על-ידי יושבת-ראש הוועדה או ההצעה לשינויים בחוק – בהצטברות השינויים שמוצעים כאן לאחר שכבר הוברר שהן נציגי הכנסת והן נציגי מועצת הרבנות הראשית בוועדת הבחירות כבר מונו, ולמעשה ההצעה הזאת מבקשת לבטל את מינויים של אותם שני נציגים בוועדת הבחירות ולהחליפם.
<תומר רוזנר: לטעמנו, המשחק כבר התחיל.
<תומר רוזנר: מדובר בשינוי כללי המשחק לאחר שכבר החל.
<תומר רוזנר: מדובר בפגיעה קשה בעקרונות היסוד של דיני הבחירות, אנחנו ממליצים לוועדה שלא להחיל את השינויים המוצעים על הבחירות הנוכחיות לרבנים הראשיים.
אורי מקלב: אני רוצה להגיד בפירוש: זה אומר שמי שמצביע בעד הוא נגד חוות הדעת של היועץ המשפטי.
מירי רגב: אני יכולה לעבור להצבעה לאחר שאתמול היה דיון - -
ישראל אייכלר: אני שואל את היועץ המשפטי אם חבר ועדה דורש לדבר, אם אפשר למנוע ממנו זכות דיבור לפני ההצבעה?
מירי רגב: משרד המשפטים, בבקשה, תביע את עמדתך.
ישראל אייכלר: אדוני היועץ, האם אפשר למנוע זכות דיבור מחבר ועדה שמבקש לדבר לפני הצבעה?
תמר זנדברג: אפשר שאלה ליועץ המשפטי על מה שהוא אמר עכשיו?
מירי רגב: משרד המשפטים, בבקשה.
תמר זנדברג: גברתי היושבת-ראש, אני רוצה לשאול את היועץ המשפטי על מה שהוא אמר עכשיו על העמדה שהוצגה.
<הראל גולדברג: בגלל השינוי המבוקש, גברתי, בהרכב ועדת הבחירות ובהתחשב בעובדה שכבר שני נציגים נבחרו על-ידי המועצה זה אכן סוג של צעד נוסף שרק מדגיש את הקושי שאנחנו מבקשים לבצע כאן שינויים תוך כדי כך שהמהלך נמצא באבו.
<הראל גולדברג: יחד עם זאת מכיוון שמדובר בוועדת בחירות ולא בגוף הבוחר עצמו – וועדת הבחירות היא גוף שהוא בעיקרו טכני-אדמיניסטרטיבי – מנעד שיקול הדעת שלו מוגבל.
<הראל גולדברג: מצד שני ביחס לגוף הבוחר אין כאן שינוי חקיקה שמתייחס למהלך שכבר נעשה.
<הראל גולדברג: כלומר הוא לא מבקש לשנות למשל את נציגי חברי הכנסת - -
מירי רגב: חבר הכנסת שטרן, מדבר פה נציג משרד המשפטים.
מירי רגב: תן לו, בבקשה, לסיים לדבר.
<הראל גולדברג: השינוי המבוקש בחקיקה לא מתייחס לבחירה של נציגים לגוף הבוחר, שכבר נעשתה.
<הראל גולדברג: לכן למרות ההסכמה במישור העקרוני עם נציגי הייעוץ המשפטי לכנסת, הדבר לא ראוי להתבצע במהלך הליך שכבר התחיל אנחנו לא חושבים שזה בעוצמה כזאת שצריך לעצור את המהלך.
אורי מקלב: אתה מודע - - -
ישראל אייכלר: לא קיבלתי תשובה מהיועץ המשפטי של הוועדה האם יש לי זכות דיבור או שאפשר לשלול ממני את זכות הדיבור כי כך החליטה לשכת ראש הממשלה והממשלה?
<תומר רוזנר: הסמכות לקבוע את רשות הדיבור היא של יושבת ראש הוועדה, לפי שיקול דעתה.
תמר זנדברג: אפשר לשאול שאלה את היועץ המשפטי על מה שהוא אמר עכשיו?
ישראל אייכלר: אם יושבת ראש הוועדה לא מאפשרת לדבר - -
מירי רגב: - - - להצבעה.
תמר זנדברג: תומר, אמרת שגובשה פשרה.
תמר זנדברג: אם אתה יכול להציג פשרה – בין מי למי?
תמר זנדברג: שנית, מה העמדה שאנחנו נצביע שתהיה תומכת או תהיה בניגוד לעמדת היועץ המשפטי לכנסת כמו שהצגת כרגע?
תמר זנדברג: זה לא ברור.
תמר זנדברג: אם אפשר לא להתערב בדיון של חברי ועדה.
תמר זנדברג: עם כל הכבוד ליושבים מאחורה.
<תומר רוזנר: לגבי הפשרה – אני התייחסתי להצעה כפי שהציגה אותה יושבת-ראש הוועדה, שזאת ההצעה שמונחת כרגע לדיון על שולחן הוועדה.
<תומר רוזנר: לגבי השאלה השנייה לא כל כך הבנתי - -
תמר זנדברג: אמרת לגבי הפשרה שהגיעו - -
מירי רגב: אתמול היה דיון ארוך, והיינו צריכים להגיע להסכמות.
מירי רגב: בוועדות מגיעים להסכמות.
תמר זנדברג: בין מי למי?
מירי רגב: בין כל חברי הקואליציה והאופוזיציה.
ישראל אייכלר: האופוזיציה לא הסכימה לשום דבר.
מירי רגב: אם היית אתמול בדיון היית מתערבת.
מירי רגב: זאת הצעת הוועדה.
תמר זנדברג: זאת הצעת הפשרה של הקואליציה?
תמר זנדברג: לשאלה השנייה: אם אני מצביעה בעד החוק הזה זה אומר שזאת הצבעה בניגוד לחוות הדעת של יועץ המשפטי לכנסת?
<תומר רוזנר: אנחנו אמרנו את המלצתנו.
<תומר רוזנר: עמדת היועץ המשפטי לכנסת איננה מחייבת את חברי הכנסת.
תמר זנדברג: ברור, אבל עדיין אני רוצה לדעת האם אני מצביעה בניגוד היועץ המשפטי לכנסת.
<תומר רוזנר: המלצתנו היא שלא לאשר את המהלך הזה בעיתוי הנוכחי.
אורי מקלב: מי שמצביע בעד הוא נגד חוות דעת היועץ המשפטי.
משה גפני: אני רוצה לשאול את היועץ המשפטי.
מירי רגב: אנחנו סיימנו.
מירי רגב: גמרנו לשאול שאלות.
אורי מקלב: שאלה ליועץ המשפטי.
משה גפני: רגע, אני רוצה לשאול את היועץ המשפטי.
משה גפני: מה זה, גמרנו?
ישראל אייכלר: יש לי הצעה לסדר - -
מירי רגב: סליחה, גמרנו לשאול שאלות.
מירי רגב: היית אתמול בדיון - -
ישראל אייכלר: יש לי הצעה לסדר: היות שלא נתת לי לדבר, והיות שלא הייתי אתמול בדיון אני לא משתתף בהצבעה.
ישראל אייכלר: במקומי ישתתף הרב אורי מקלב.
מירי רגב: אורי מקלב היה אתמול בדיון.
<תומר רוזנר: אם אייכלר רוצה שמישהו ישתתף במקומו הוא צריך לצאת.
ישראל אייכלר: למה אני חייב לצאת?
<תומר רוזנר: כי הוא נמצא פה.
מירי רגב: אתה רוצה לשמוע מה היועץ המשפטי אומר.
מירי רגב: כשנוח לך זה טוב - -
ישראל אייכלר: אני שואל אותו.
מירי רגב: אז היועץ המשפטי אמר שאם אתה נמצא פה - - -
משה גפני: אנחנו מקבלים את עמדת היועץ המשפטי בכל מקרה.
מירי רגב: יפה, אז לצאת החוצה.
<תומר רוזנר: אם חבר כנסת נמצא פה אז אין לו ממלא מקום.
משה גפני: - - - סיעת ש"ס.
נסים זאב: יש לך בעיה איתי?
נסים זאב: אוקיי, אז נתחשבן בחוץ.
משה גפני: בחוץ נתחשבן.
ישראל אייכלר: אז אני יוצא החוצה מתוך מחאה שלא נתנו לי לדבר, ואני מעביר את ההצבעה לאורי מקלב.
משה גפני: מה זה הדבר הזה פה?
משה גפני: מי חברי הוועדה?
משה גפני: מי מצביע?
משה גפני: עליזה, מה זה?
משה גפני: יושבים פה חברי כנסת.
נסים זאב: אולי תפסיק לצעוק עליי?
נסים זאב: אתה לא חבר ועדה.
משה גפני: מה זה הדבר הזה, היושבת ראש?
נסים זאב: משלתם בנו 40 שנה.
נסים זאב: סטופ.
אורי מקלב: כן - - -
נסים זאב: ניצלת אותנו.
נסים זאב: אנחנו היינו עבדים שלכם.
נסים זאב: גם ממצרים השתחררנו, בסדר?
אורי מקלב: אל תהיו עבדים, אבל אל תהיו נמושות.
נסים זאב: תפסיקו להכתיב לנו את החיים.
נסים זאב: הבוסים.
נסים זאב: אל תהיו בוסים עלינו.
נסים זאב: תחנכו את עצמכם.
ישראל אייכלר: אדוני היועץ, נמצא פה חבר הכנסת דוד אזולאי – האם הוא חייב להצביע או לצאת כמוני?
מירי רגב: דוד אזולאי, תצא בבקשה.
משה גפני: למה הוא צריך לצאת?
מירי רגב: זאת החלטה של היועץ המשפטי.
מירי רגב: אתם אוהבים את ההחלטות של היועץ המשפטי?
מירי רגב: אתם מאמצים אותן?
מירי רגב: תאמצו אותן.
אורי מקלב: הוא אומר, אני לא משתתף בהצבעה, ומישהו אחר ממלא את מקומי.
<תומר רוזנר: הוא נמצא בחדר, אז הם לא יכולים למלא את מקומו.
מירי רגב: מה זה "לא, לא, לא"?
מירי רגב: תחליטו.
מירי רגב: נעשה פה רגע סדר מי מצביע.
מירי רגב: לא ראיתי דבר כזה.
יצחק וקנין: היועץ המשפטי צודק לחלוטין, ואני רוצה לחזק את דבריו.
יצחק וקנין: אם נמצא מישהו במקום מישהו - -
<תומר רוזנר: רק אם הוא לא נמצא.
יצחק וקנין: אם הוא ממלא מקום על פי דין הוא יכול היה להישאר.
יצחק וקנין: לכן אתה צודק.
<תומר רוזנר: אם חבר כנסת נוכח לא יכול להיות לו גם ממלא מקום.
תמר זנדברג: החוק הוא שלא יכול להיות חבר כנסת מאותה סיעה נוכח גם אם הוא לא מצביע?
<תומר רוזנר: אם חבר ועדה נמצא לא יכול להיות לו ממלא מקום.
תמר זנדברג: אין בעיה, שניים לא יצביעו.
תמר זנדברג: הוא לא יכול להיות נוכח בדיון?
<תומר רוזנר: הוא יכול להיות נוכח, אבל בהצבעה אם הוא נמצא הוא צריך להצביע.
מירי רגב: אם חבר הכנסת נמצא הוא לא יכול להצביע.
<תומר רוזנר: הוא יכול להצביע, הוא לא יכול להצביע במקום.
תמר זנדברג: זה הגיוני.
יצחק וקנין: זה בחקיקה.
יצחק וקנין: תיקנו את זה בקדנציה הקודמת בוועדת כנסת.
תמר זנדברג: לא תמיד מה שבחקיקה הוא הגיוני.
יצחק וקנין: אבל תיקנו את זה בקדנציה הקודמת.
יצחק וקנין: כאשר נקבע ממלא מקום בחוק מול חבר כנסת הוא יכול לשבת איתו יחד, אבל אם הוא רק מחליף אותו אז רק כשהוא לא נמצא.
תמר זנדברג: זה בתקנון?
יצחק וקנין: כן, זה בתקנון.
יצחק וקנין: היועץ המשפטי צודק.
תמר זנדברג: לא היה לי ספק שהוא צודק.
תמר זנדברג: אני רק לא הבנתי.
מירי רגב: אנחנו יכולים לעבור להצבעה?
מירי רגב: כולם פה?
משה גפני: אני מבקש לדעת ממשרד המשפטים האם הם קיבלו את חוות הדעת של היועץ המשפטי של הנהלת בתי הדין הרבניים?
משה גפני: מה ההתייחסות שלהם?
מירי רגב: איפה גילה?
מירי רגב: שתבוא עכשיו.
משה גפני: מה, גילה?
משה גפני: היא לא רוצה.
מירי רגב: שגילה תבוא עכשיו להצבעה.
מירי רגב: אנחנו עוברים להצבעה: חברת הכנסת מירי רגב – בעד; חבר הכנסת משה פייגלין?
משה זלמן פייגלין: נגד.
מירי רגב: חברת הכנסת גילה גמליאל במקום חבר הכנסת חמד עמאר.
גילה גמליאל: בעד.
מירי רגב: חברת הכנסת רינה פרנקל?
רינה פרנקל: בעד.
מירי רגב: חבר הכנסת בועז טופורובסקי – איננו; חבר הכנסת נחמן שי – איננו; חבר הכנסת זבולון קלפה?
זבולון כלפה: בעד.
מירי רגב: חבר הכנסת נסים זאב – במקום חבר הכנסת דוד אזולאי.
מירי רגב: חבר הכנסת אורי מקלב – במקום חבר הכנסת אייכלר.
אורי מקלב: נגד.
תמר זנדברג: נגד.
מירי רגב: חבר הכנסת טלב אבו עראר – איננו.
מירי רגב: תוצאות ההצבעה:
מירי רגב: בעד הצעת החוק – 6
מירי רגב: 6- בעד, 3- נגד.
מירי רגב: החוק הקרוי "חוק עמאר" עבר בקריאה ראשונה.
משה גפני: בושה וחרפה לכנסת.
נסים זאב: אני מבקש רביזיה.
מירי רגב: רביזיה תתקיים בעוד חצי שעה.
מירי רגב: בשעה 12:00 תיערך רביזיה.
משה גפני: יש הצבעות במליאה.
מירי רגב: אנחנו פותחים את ישיבת ועדת הפנים והגנת הסביבה של הכנסת בדיון חשוב מאוד, בסוגיית הסקת מסקנות לגבי חגיגות ל"ג בעומר במירון.
מירי רגב: זה נושא שוועדת הפנים והגנת הסביבה במשך כל השנים עוסקת בו בהרחבה.
מירי רגב: גם יושבי-הראש בעבר, חבר הכנסת דוד אזולאי וחבר הכנסת אמנון כהן, עסקו בסוגיה הזאת.
מירי רגב: הסוגיה לא קשורה למגזר כזה או אחר.
מירי רגב: קבר הרשב"י הוא בעצם המקום, אם אני לא טועה, אחרי הכותל שמושך אליו הכי הרבה אנשים, אזרחים ישראלים חילונים, דתיים ומסורתיים וגם אנשים מחוץ-לארץ.
מירי רגב: כולם באים כדי להתפלל, כדי להרגיש חלק מן האווירה במקום של הצדיק רבי שמעון בר יוחאי ולבקש, כל אחד בהתאם לרצונות שלו ולאמונתו.
מירי רגב: פעמים רבות מאוד היו כמעט אסונות במהלך ההילולה וזאת כתוצאה מהיערכות אולי לא מספיקה של הגורמים שאמורים היו להיערך להילולה.
מירי רגב: מראש אנחנו יודעים שבהילולת הרשב"י מגיעים כל-כך הרבה אנשים שאנחנו צריכים להיערך לקליטתם באתר.
מירי רגב: אני רוצה גם לפתוח ולהגיד לפני שאתן את זכות הדיבור לחברי הכנסת מוזס ואזולאי, שהם יוזמי הדיון, בשנת 2011 החליטה הממשלה להקים את החברה לניהול אתר קרן הרשב"י.
מירי רגב: אני מבינה שעד היום אין יושב-ראש ומנכ"ל, או אולי אני טועה אז בבקשה תתקנו אותי.
מירי רגב: יש כאן מישהו ממשרד הדתות?
<אליהו ליפשיץ: זה לא משרד הדתות.
<אליהו ליפשיץ: האחראי הוא משרד התיירות.
מירי רגב: מישהו ממשרד התיירות נמצא כאן?
מירי רגב: אתם ממשרד התיירות?
מירי רגב: עכשיו זה במשרד התיירות?
<אליהו ליפשיץ: זה תמיד היה במשרד התיירות, מאז 2004.
מירי רגב: יכול להיות שזאת הבעיה, אילו זה היה במשרד הדתות זה היה נראה אחרת.
מירי רגב: למה לא נקבע יושב-ראש לחברה לניהול אתר קרן הרשב"י?
<אליהו ליפשיץ: בשל הבחירות.
<אליהו ליפשיץ: עכשיו באמת ייבחר יושב-ראש.
מירי רגב: מי אמור לבחור את היושב-ראש?
<אליהו ליפשיץ: חברי הדירקטוריון.
<אליהו ליפשיץ: בשלב זה יש 6 חברים מתוך 14.
ישראל אייכלר: מי הם 6 החברים?
<אליהו ליפשיץ: אני לא יודע את השמות של כולם בעל-פה.
מירי רגב: מתי זה יגיע?
מירי רגב: היה מכרז על זה?
<אליהו ליפשיץ: זה לא מכרז.
<אליהו ליפשיץ: יש נציגי ממשלה ונציגי ציבור.
<אליהו ליפשיץ: זה לא הולך למכרז.
<אליהו ליפשיץ: היחיד שנבחר במכרז הוא המנכ"ל, בוודאי לא היושב-ראש.
<אליהו ליפשיץ: היושב-ראש נבחר מבין חברי הדירקטוריון.
מירי רגב: מתי לדעתך זה יסוכם?
<אליהו ליפשיץ: בימים הקרובים.
מירי רגב: סוף-סוף בימים הקרובים יהיה לנו יושב-ראש לחברה לניהול אתר קרן הרשב"י, שמן הסתם אמורה לנהל את כל ההיערכות בכלל בקבר, באופן שוטף, ובוודאי היערכות לקראת ההילולה של הרשב"י.
מירי רגב: אני מבקשת מחבר הכנסת מוזס, ולאחריו מחבר הכנסת אזולאי, לפתוח את הדיון.
מירי רגב: לאחר מכן נעבור להתייחסות הגורמים הרלוונטיים.
מנחם אליעזר מוזס: תודה ליושבת-ראש, חבריי חברי הכנסת, אורחים נכבדים.
מנחם אליעזר מוזס: בתשס"ח היה הכאוס הגדול, שעמדו בדרך 7-8 שעות אנשים, נשים וטף וכל התחבורה נתקעה.
מנחם אליעזר מוזס: מאז לקחו יוזמה, בראשות מר אלכס ויז'ניצר, ראובן אדרי היה לימינו וכל החברים שהיו אז והחליטו שכל הבעיה היא שאין הפרדה בין הרכב הממונע ובין הולכי הרגל, ואז השקיעו מיליונים בהקמת המנהרה הידועה, שבאה להפריד בין התחבורה ובין הולכי הרגל.
מנחם אליעזר מוזס: ובאמת בהצלחה רבה בתשס"ט, תש"ע, תשע"א, תשע"ב, במשך 4 שנים התנהל אתר הרשב"י, התנועה היתה לעילא ולעילא.
מנחם אליעזר מוזס: זה לא פשוט.
מנחם אליעזר מוזס: זה היה ממש מוצלח מאוד, אנשים באו במשך שעתיים, התפללו, ירדו מן ההר ונסעו.
מנחם אליעזר מוזס: מה קרה השנה?
מנחם אליעזר מוזס: אני אומר את זה במילה אחת – אין רמטכ"ל למבצע הזה, אין מישהו אחראי.
מנחם אליעזר מוזס: יש את המועצה למקומות הקדושים, שעושה עבודה נפלאה.
מנחם אליעזר מוזס: מי שמכיר את החברים שם, יוסף שווינגר וישראל דרעי שעמדו תחת השמש הקופחת שעות על גבי שעות, אבל הם אחראים על התשתיות בלבד, שתהיה תשתית מאורגנת, מעברים מסודרים, שהכול יפעל כשורה מבחינת התשתיות.
מנחם אליעזר מוזס: אבל פרט לכך אין להם שום אחריות.
מנחם אליעזר מוזס: וקיימת המשטרה שאחראית על התנועה.
מנחם אליעזר מוזס: וקיימים כל מיני גופים, שאף אחד לא מסונכרן עם השני.
מירי רגב: רק כדי להבין, כאשר אנחנו מדברים על החברה לניהול אתר קרן הרשב"י, היא אמורה בעצם לתכלל את כל הגורמים הרלוונטיים?
מנחם אליעזר מוזס: כל החברה הזאת, שיש לנו עוד הרבה השגות על זה, ואני מקווה שזה לא יקום כל-כך מהר כי כפי שאני מכיר, עד שילמדו מה זה אתר הרשב"י וילמדו מה זה האירוע במירון אז כבר נעבור את ל"ג בעומר הבא, שגם הוא יחול במוצאי שבת ועלול לקרות אותו דבר שקרה השנה.
מירי רגב: מי לדעתך צריך להיות מנהל המבצע, רמטכ"ל מבצע ההילולה?
מנחם אליעזר מוזס: מישהו שמכיר את מירון ושמוכן לקחת אחריות על הכול ולא פלחים-פלחים.
מירי רגב: תגיד לי מי לדעתך צריך להיות.
מירי רגב: זה אדם?
מירי רגב: זה ארגון?
מנחם אליעזר מוזס: המנכ"ל, האיש שייבחר לנושא הזה צריך שיהיה לו ניסיון בתיאום.
מירי רגב: אני שואלת אותך מי.
מירי רגב: תיכף נשאל בעניין הזה גם את חבר הכנסת אזולאי.
מירי רגב: אני שואלת אותך, אתה שיש לך ניסיון בעניין הזה.
מירי רגב: שלום כבוד השר, איזה כבוד.
מירי רגב: במה זכינו שלדיון על מירון אתה תגיע?
מירי רגב: חשבתי שבדיון שעבר היית צריך להיות, ולא היית, אבל פה נוח לך, חברי הכנסת אוהבים אותך.
דוד אזולאי: זה לכבוד רבי שמעון בר יוחאי.
מירי רגב: אה, רבי שמעון בר יוחאי, זכותו תגן על כולנו, אמן ואמן.
מירי רגב: שלום לך כבוד השר.
אורי מקלב: תמיד המשטרה מגיעה אחרי האירוע...
אורי מקלב: במקרה הזה המשטרה הגיעה לפני האירוע, השר היה בעצמו לפני שזה קרה.
אורי מקלב: זה ידע אישי שלי.
מירי רגב: השר נכנס בדיוק כאשר שאלתי מי לדעתך צריך להיות רמטכ"ל האירוע של ההילולה.
מנחם אליעזר מוזס: איש עם ניסיון.
מנחם אליעזר מוזס: את רוצה את השם?
מירי רגב: לא, מאיזה ארגון?
מירי רגב: מי אחראי על זה, משטרת ישראל, מד"א (מגן דוד אדום), המועצה, לשכת ראש הממשלה, משרד התיירות?
מנחם אליעזר מוזס: משטרת ישראל אומרת: אני לא האמרגן של העניין.
מירי רגב: נמצא אתנו חתן בר-מצווה שהחלום שלו בבר-מצווה לבקר בכנסת.
מירי רגב: יש מקום טוב יותר מאשר להיות בדיון על הרשב"י?
מירי רגב: קודם כול, מזל טוב.
מירי רגב: אביב אליצור הוא חתן בר-מצווה ואחד הדברים שהוא ביקש זה בעצם לבקר בכנסת ולהיות נוכח באחד מדיוני הכנסת.
מירי רגב: אני רואה שאתה עם כיפה על הראש.
מירי רגב: אנחנו מאמינים ששום דבר לא קורה במקרה, הכול משמים.
מירי רגב: יצא לך לבוא לוועדה שדנה בסוגיית הרשב"י.
מירי רגב: אז קודם כול, שזכותו של רבי שמעון בר יוחאי תגן עליך ושתצליח ותיכנס למצוות.
מירי רגב: ואל תשכח שגם בבר-מצווה מותר להמשיך להיות ילד.
מירי רגב: אבא, אתה מבין?
מירי רגב: אנחנו שומרים גם על הזכות להיות ילדים.
מירי רגב: אז קודם כול, אתה יכול להצטרף, לשבת ליד כבוד השר, להצטרף אלינו לדיון, בבקשה.
מירי רגב: עכשיו אני מבינה למה השר בא, הוא ידע שתהיה לו תמונה בפייסבוק של מירי רגב, ידע שיש לי הרבה לייקים ואמר:
מירי רגב: אני מגיע לישיבה...
מנחם אליעזר מוזס: ובכן, כל זמן שהמצב הוא שהמשטרה מתנערת מהאחריות הכוללת- - -
אורי מקלב: הרב מוזס, התשובה שלך באמת לא חד-משמעית וחד-ערכית.
אורי מקלב: מי אחראי?
אורי מקלב: גם הגופים המקצועיים צריכים לשבת ביחד ולהחליט.
מירי רגב: אנחנו דנים בסוגיית מירון, ותיכף ידבר על זה גם חבר הכנסת אזולאי.